ET Euroopa Liidu Teataja C 232/27

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

2009/C 232/13

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOKKUVÕTE

NÕUKOGU MÄÄRUS (EÜ) nr 510/2006

„ΕΞΑΙΡΕΤΙΚO ΠΑΡΘEΝΟ ΕΛΑΙOΛΑΔΟ ΣEΛΙΝΟ ΚΡHΤΗΣ” (EXERETIKO PARTHENO ELEOLADO SELINO KRITIS)

EÜ nr: EL-PDO-0005-0515-20.12.2005

KPN ( X ) KGT ( )

Käesolevas kokkuvõttes esitatakse teavitamise eesmärgil spetsifikaadi põhipunktid.

1. Liikmesriigi pädev asutus:

Nimi: Διεύθυνση Βιολογικής Γεωργίας, του Υπουργείου Αγροτικής Ανάπτυξης και Τροφίμων (Maaelu arengu ja põllumajandusministeerium, mahepõllumajanduse osakond) Aadress: Αχαρνών 29 (Aharnon 29) Αθηνα/Athens ΕΛΛΑΔΑ/GREECE Telefon +30 2108232025 Faks +30 2108821241 E-post: ax29u029@minagric.gr, ax29u030@minagric.gr

2. Taotlejate rühm:

Nimi: Ένωση Αγροτικών Συνεταιρισμών Σελίνου (Selinose põllumajanduskooperatiivide ühendus) Aadress: Παλαιοχώρα Κάνδανος Χανιών (Palaiohora Kandanos Hanion) ΤΚ 73001 ΕΛΛΑΔΑ/GREECE Telefon +30 2823041209 / 41306 Faks +30 282341463 E-post: easselin@otenet.gr Koosseis: tootjad/töötlejad ( X ) Muud ( )

3. Toote liik:

Klass: 1.5. Õlid ja rasvad

4. Spetsifikaat:

(määruse (EÜ) nr 510/2006 artikli 4 lõikega 2 ettenähtud nõuete kokkuvõte)

4.1. Nimetus:

„Εξαιρετικό Παρθένο Ελαιόλαδο Σέλινο Κρήτης” (Exeretiko Partheno Eleolado Selino Kritis)

4.2. Kirjeldus:

Ekstra-neitsioliiviõli värvusega tumerohelisest kuni roheliseni, puuduse mediaan väärtusega null, puuviljaline, kergelt mõru ja pikantne maitse ning puuviljaline oliivi aroom, tunnuse puuviljaline mediaan vähemalt 3,2. Happesus kuni 0,7 % (oleiinhappe kaaluprotsent) ja peroksiidiarv kuni 15 (meq aktiivset hapnikku 1 kg kohta). Ekstinktsioonikoefitsiendid Κ270 ja Κ232 ning ekstinktsioonikoefitsiendi muutus on vastavalt suurima väärtusega 0,15; 2,5 ja 0,00.

Oliiviõli toodetakse „Tsounati” sordi oliividest, mille osakaal on vähemalt 60 % ja „Koroneiki” sordi oliividest, mille osakaal on vähemalt 40 %.

Exeretiko Partheno Eleolado Selino Kritis peamised füüsikalis-keemilised ja organoleptilised omadused tulenevad piirkonna eriomastest kliima- (väga päikesepaisteline, suur sademete hulk, madal suhteline õhuniiskus) ja geomorfoloogilistest (järsunõlvaline, märkimisväärsed kõrguste vahed) tingimustest ning „Tsounati” ja „Koroneiki” sordi, mis kasvavad määratletud geograafilise piirkonna erinevate kõrguste vööndites, suhteliste eeliste kasutamisest.

4.3. Geograafiline piirkond:

Oliive ja oliiviõli toodetakse määratletud geograafilises piirkonnas. Geograafiline piirkond on Selinose vald, mis asub Hania maakonna kaguosas. Piirkond hõlmab Kandanose, Pelekanose ja Anatolikos Selinose haldusüksusi. See on peamiselt mägine ala, kõrgusega merepinnast üle 1 000 meetri. Piirkonnas kasvavad peamiselt oliivipuud; seega on oliivikasvatus Selinose vallas elavate talupidajate peamine tegevusala.

4.4. Päritolutõend:

Toote jälgitavus on tagatud igas tootmisprotsessi etapis, oliivide kasvatamisest kuni pressimise, säilitamise, transportimise ja toote standardite kehtestamiseni enne lõpptarbijani jõudmist.

Kõik asjaomased isikud vastutavad tootmisega ja standardimisprotsessidega seotud andmete eest, seega pädev järelevalveasutus (praegusel juhul OPEGEP) võib kontrollida, kas kõik protseduurid on täidetud toote jälgitavuse tagamiseks.

4.5. Tootmismeetod:

„Tsounati” ja „Koroneiki” sorte kasvatatakse laiaulatuslikult, kasutades väga vähe väetisi, niisutamist või taimekaitsevahendeid. „Koroneiki” sorti kasvatatakse kõrgustel kuni 500 meetrit üle merepinna ja „Tsounati” sorti veelgi kõrgemal. Suhteliselt tasasel maastikul kasutatakse pinnase harimiseks peamiselt mehaanilisi vahendeid. Kuna enamik piirkonna pinnasest on neutraalne kuni happeline, siis ei kasutata väävlil põhinevaid väetiseid; aeg-ajalt töödeldakse lubjaga. Oliivipuudele mõjub soodsalt iga-aastane lämmastiku lisamine, kusjuures kaaliumväetiste suhtes on reaktsioon väike, aga positiivne. Piirkonnas leidub vähe oliivisalusid, mida niisutatakse. Kõige suuremat ohtu oliivide kasvatamisele kujutab endast oliivikärbes (Bactrocera oleae), mille vastu Hania maakonna maaelu arengu osakond võitleb sööda ennetava pihustamisega maapinnale. Sobivaid püüniseid kasutades jälgitakse oliivikärbse populatsiooni. Oliivipuu vähi vastu võitlemiseks pihustatakse ja desinfitseeritakse ennetavalt puude vigastusi sobivate vahenditega, eriti „Koroneiki” sorti. Ehkki „Tsounati” sort on tundlik Cycloconium oleaginum seene suhtes, ei peeta meetmete rakendamist vajalikuks, kuna piirkonna geomorfoloogilised omapärad tagavad hea õhu liikumise ja hoiavad õhu suhtelise niiskuse tasemel, mis on piisavad haiguse arengu takistamiseks.

„Koroneiki” sordi korje algab novembri algul ja lõpeb detsembris. „Tsounati” sort aga valmib järk-järgult alates detsembri lõpust kuni jaanuari alguseni, katkeb siis külma ilma tõttu ja algab uuesti veebruari lõpus ning kestab aprillini. Enamus „Tsounati” sordist, mida kasutatakse Selinose ekstra-neitsioliiviõli tootmiseks, korjatakse jaanuari lõpus, mis tagab toodetud oliiviõli vastavuse nõutud kvaliteedinõuetele. Vilja küpsusastme kindlaksmääramisel kasutavate kriteeriumite kohaselt on oliiv valmis, kui vilja värvus on muutunud rohekas-kollasest tumelillaks ja vähemalt pool viljalihast on tumelillat värvi. Oliivide korje toimub materdamisriistade abil ja oliivid korjatakse kokku, kui need on ise kogumisvõrkudele kukkunud.

Oliive transporditakse peamiselt kergest materjalist valmistatud kottides või plastikkonteinerites. Oliive säilitatakse nende eriomase kvaliteedi tagamiseks kontrollitud tingimustega spetsiaalsetes ruumides. Kuna oliive tuleb töödelda 24 tunni jooksul peale nende korjet, siis transpordile ja ladustamisele kuluv aeg peab olema võimalikult lühike ja kogu protsess tervikuna ei tohiks ületada 24 tundi.

Oliiviõli pressitakse mehhaaniliselt piirkonna oliiviõlipressimisettevõtetes, mis on heaks kiidetud pädeva järelevalveasutuse poolt, temperatuuril, mis ei tohi ületada 25 °C. Eelkõige „Koroneiki” sordist, aga ka „Tsounati” sordist toodetud oliiviõli ladustatakse nõuetekohaselt ühest kuust kuni kolme kuuni ja segatakse siis trumlites. Ladustamise ajal eemaldatakse sadestunud tahked osakesed ja jäägid, dekanteerides oliiviõli puhtasse trumlisse, nii et ta hapnikuga kokku ei puutuks ja juurdepääseva õhu hulk oleks minimaalne.

4.6. Seos piirkonnaga:

Ajalooline

Kandanose orus kasvavad suurejoonelised oliivipuud, mida kutsutakse „dekaoktouses” ja mis on üle 1 500 aasta vanad. Puutüvede ümbermõõt võib ulatuda kuni 12,3 meetrini. Kreeta rahvalaul „Mantinades” kinnitab samuti, et Selinos on oliivikasvatuspiirkond.

Looduslik

Määratletud geograafilises piirkonnas on peamiselt kiltkivipinnas, samuti leidub väiksemates kogustes lubjakivi. Piirkond on peamiselt mägine, kõrgusega merepinnast üle 400 meetri, maastik on järsunõlvaline, millest erandina Kandanose org moodustab morfoloogiliselt platoo. Piirkonnale iseloomulikud omadused on suur sademete hulk, madal suhteline õhuniiskus ja vähene pilviste päevade arv.

Maastik, kus järsud nõlvad lõppevad orus, võimaldab oliivisaludele parimat valgust ja soodustab alkaloidide kontsentratsiooni suurenemist, mis annab lõpptootele selle puuviljalisuse. Enamgi veel, pinnase madal orgaaniline sisaldus suurendab toodetava oliiviõli aromaatilisi koostisosi. Lõpptoodangu kergelt mõru ja pikantne maitse tuleneb vähesest „Koroneiki” oliivide lisamisest ja seda põhjustavad oliivides nende korjamise ajal sisalduvad fenoolsed ühendid. Tumeda rohelise värvuse põhjustab klorofülli, peamiselt feofütiini ja pirofeofütiini suurenenud kontsentratsioon.

Piirkonna kliimatingimused (niiskus, temperatuur) võimaldavad „Tsounati” oliividele iseloomulike omaduste, mis oma loomulikus levialas on arenenud täiuslikkuseni, parimat esiletulemist. Sordi hilisus, mida tõlgendatakse kui hilist õitsemist ja vilja moodustamist ning seega kui hilist valmimist, on mõjutatud temperatuurist ning õhu ja pinnase suhtelisest niiskusest, mis on soodsaimad olulistel perioodidel. Samuti tähendab „Tsounati” sordi külmale vastupidavus seda, et neid oliivipuid saab kasvatada kogu piirkonna ulatuses. „Koroneiki” sort on kõige paremini haritav madalamatel kõrgustel piisavalt niiskes pinnases, kasutades seega määratletud geograafilise piirkonna eriomast maastikku parimal viisil.

„Tsounati” ja „Koroneiki” sortide kasvatamine, mis päädib Selinose ekstra-neitsioliiviõli tootmisega, on määratletud geograafilise piirkonna ainus võimalus, kuna omadustelt vaene ja enamasti happeline kiltkivipinnas teeb raskeks mõnele muule põllukultuurile või sordile ülemineku ega soosi intensiivsema ja produktiivsema maaviljeluse kasutamist. Enamgi veel, maastiku looduslik ilu säilib, kuna peamiselt „Tsounati” sordi rikkalik pindmine juurestik takistab eriliselt hapra kiltkivipinnasega maastiku nõlvadel pinnase äravoolu ja erosiooni.

4.7. Kontrolliasutus:

Vastavalt siseriiklikele õigusaktidele teostavad kontrolle ja kohaldavad oliiviõli kaitstud päritolunimetust käsitlevaid meetmeid järgmised ametiasutused:

Nimi: Διεύθυνση Γεωργίας του Ν.Χανίων (Hania maakonna põllumajandusamet) Aadress: Σφακίων 26 (Sfakion 26) TK 73174 Χανιά (Hania) ΕΛΛΑΔΑ/GREECE Telefon +30 2821056463 Faks +30 2821028047 E-post: u14901@minagric.gr Nimi: Οργανισμός Πιστοποίησης και Ελέγχου Γεωργικών Προϊόντων, Ο.Π.Ε.Γ.Ε.Π. (Põllumajandustoodete sertifitseerimise ja kontrollimiseorganisatsioon O.P.E.G.E.P) Aadress: Άνδρου 1 και Πατησίων (Androu 1 and Patision) TK 11257 ΕΛΛΑΔΑ/GREECE Telefon +30 2108231277 Faks +30 2108231438 E-post: info@agrocert.gr

4.8. Märgistus:

Oliiviõli pakendil on kohustuslik esitada järgmine märge: „Εξαιρετικό Παρθένο Ελαιόλαδο Σέλινο Κρήτης” (Exeretiko Partheno Eleolado Selino Kritis) ja samuti siseriiklike või ühenduse õigusaktide alusel nõutav teave.